Франк Гери
Франк О. Гери () е канадско-американски архитект и дизайнер от еврейски произход. Представител на деконструктивизма в архитектурата.

Биография 

Роден е на 28 февруари 1929 г. в Торонто, Канада в семейството на Ирвинг и Телма Голдберг, от полско-еврейски произход. Истинското му име е Ефраим Голдбърг. Следва архитектура в Южнокалифорнийския университет в Лос Анджелис (1949-1951) и градоустройство в Харвард (1956-1957). Той е водещ архитект в „Франк О. Гери & сие, Инк.“, Лос Анджелис. Получава престижната архитектурна награда „Прицкер“ () през 1989 г. Носител е и на Наградата на принца на Астурия за 2014 година.

Първата му съпруга Анита, недоволна от фамилното му име, му предлага през 1954 г. да приеме не толкова еврейска фамилия Гери, което той прави незабавно. През 1962 г.  има собствено архитектурно бюро „Гери партнерс“. По време на първия си брак има две дъщери. През 1975 г. се жени за панамката Берта Изабел Аквилера С нея имат двама сина. След раждането на първия му син се местят да живеят в голяма къща от 20-те години на 20. век. Съпругата му го окуражава да разшири и преобразува къщата (в която живеят все още) по своите представи. През 1980 г сградата е отличена от Американския институт на архитектите  (AIA)

Творчество 

В началото на кариерата си строи конвенционални сгради, но през 60-те години полага начало на специфичния си, впечатляващ стил с екстравагантни извити форми, разчупена геометрия и нестандартни плоскости. Едни от най-известните сгради на Гери са Калифорнийският аерокосмически музей в Лос Анджелис, Дисни фестивал, Марн-ла-Вале, Франция, музеят Гугенхайм в Билбао, „Танцуващата къща“ (Tančicí dům) в Прага, музеят на попмузиката – проект „Преживей музиката“ в Сиатъл.

Галерия

Източници

Външни препратки 

  Gehry Partners
  Официална страница на музея Гугенхайм
  Многобройни снимки на архитектурни проекти и интериорен дизайн на Франк Гери
  Fish Forms: Lamps by Frank Gehry Exhibition (2010)  в Еврейския музей в Ню Йорк
  STORIES OF HOUSES: Frank Gehry's House in California
  Guo Jiali, The client-oriented visionary, China.org.cn, 1 юни 2012
  Архитектура на Франк Гери в Google Maps

Родени през 1929 година
Архитекти от САЩ
Канадски архитекти
Деконструктивизъм
Възпитаници на Харвардския университет
Преподаватели в Колумбийския университет
Преподаватели в Йейлския университет
Членове на Европейската академия на науките и изкуствата
Носители на награда за архитектура Прицкер
Евреи в Канада
Евреи в САЩ
Родени в Торонто